सरकार विरोधी धरनों की फंडिंग करने का आरोप, 2022 में जीता था पीस प्राइज
Belarus Nobel Peace Prize Winner Ales Bialiatski Sentenced बेलारूस की एक कोर्ट ने शुक्रवार को नोबेल पीस प्राइज जीतने वाले बेलारूस के एलेस बिआलिआत्सकी को 10 साल की सजा सुनाई है।
बेलारूस की एक कोर्ट ने शुक्रवार को नोबेल पीस प्राइज जीतने वाले बेलारूस के एलेस बिआलिआत्सकी को 10 साल की सजा सुनाई है। उनके अलावा तीन और लोगों को भी सरकार के खिलाफ विरोध प्रदर्शनों की फंडिंग करने के आरोप में सजा मिली है।
सरकार ने चारों को 2020 में हुए प्रदर्शनों के बाद गिरफ्तार कर लिया था। ये बेलारूस में अलेक्जेंडर लुकाशेंको के राष्ट्रपति बनने का विरोध कर रहे थे। लुकाशेंको साल 1994 से राष्ट्रपति हैं। उन पर आरोप हैं कि वो गैर-कानूनी तरीकों से विपक्ष को कमजोर कर बार-बार सत्ता में आते हैं।
2022 में मिला था शांति के लिए दुनिया का सबसे बड़ा अवॉर्ड
पिछले साल 2022 में नोबेल कमेटी ने उन्हें नोबेल पीस प्राइज से सम्मानित किया था। कमेटी ने कहा था कि वो बेलारूस की सरकार ने उनके विरोध को दबाने के लिए सालों तक कोशिश की उन्हें कई बार जेल जाना पड़ा था, उनसे नौकरी तक छीन ली गई थी।
देश के बाहर रह रही विपक्ष की नेता स्वीतलाना ने एलेस को मिली सजा को शर्मनाक बताया है। उन्होंने कहा कि एलेस को न्याय दिलाने के लिए हर संभव कोशिश की जानी चाहिए।
पुतिन के दोस्त हैं बेलारूस के राष्ट्रपति लुकाशैंको
जिस लुकाशैंको को सत्ता से बाहर करने के लिए एलेस को नोबेल पीस प्राइज मिला है। वो पुतिन के करीबी माने जाते हैं। यूक्रेन जंग में भी वो रूस का खुलकर साथ दे रहे हैं। लुकाशैंको पर आरोप हैं कि उन्होंने अब तक 1458 राजनीतिक बंदियों को गैर कानूनी तरीकों से जेल में रखा हुआ है। लुकाशैंको यूरोप के आखिरी तानाशाह के तौर पर काफी फेमस हैं।